EkBass/fiwiki-20250220-pages-articles huggingface dataset:
Kupari(I)kloridi

Kupari(I)kloridi eli kuprokloridi (CuCl) on epäorgaaninen Cu+\- ja kloridi- ionien muodostama ioniyhdiste. Yhdistettä käytetään muun muassa orgaanisen kemian synteeseissä. ==Rakenne ja ominaisuudet== Kupari(I)kloridi on puhtaana huoneenlämpötilassa kiinteää valkoista ainetta. Hapettumisen vuoksi se on usein kuitenkin väriltään vihertävää tai harmahtavaa. Sen alkeiskoppi muistuttaa timantin rakennetta ja jokainen kupari(I)-ioni on neljän kloridi- ionin ympäröimä ja jokainen kloridi-ioni on sitoutunut neljään kupari(I)-ioniin. Näin muodostuu polymeerirakenne, jonka vuoksi yhdiste on käytännöllisesti katsoen liukenematon veteen. Kuumassa vedessä se hajoaa kupari(I)oksidiksi. Kupari(I)kloridi liukenee kuitenkin kloridi-liuoksiin muodostaen klorokupraatti(I)komplekseja, kuten [CuCl2]-, [CuCl3]2- ja [CuCl4]3-. Nämä klorokupraatti(I)kompleksit kykenevät sitomaan hiilimonoksidia, muodostaen karbonyylikomplekseja. Se muodostaa vesiliukoisia komplekseja myös ammoniakin, amiinien, nitriilien sekä tiosulfaatti- ja syanidi-ionien kanssa.H. Wayne Richardson:Copper Compounds, Kirk-Othmer Encyclopedia of Chemical Technology, John Wiley & Sons, New York, 2003 Viitattu 26.03.2013H. Wayne Richardson: Copper compounds, Ullmann's Encyclopedia of Industrial Chemistry, John Wiley & Sons, New York, 2000 Viitattu 26.03.2013 ==Valmistus ja käyttö== Tyypillisesti kupari(I)kloridia valmistetaan alkuaineistaan kuparista ja kloorista. Reaktio suoritetaan tyypillisesti 450-900 °C:n lämpötilassa. Puhtainta tuotetta saadaan käyttämällä korkeita lämpötiloja, usein noin 700-900 °C. Kun reaktio on käynnistynyt, se on hyvin eksoterminen ja vaatii jäähdytystä. :2 Cu + Cl2 → 2 CuCl Muita tapoja valmistaa yhdistettä ovat kuparikloridin ja kuparimetallin kuumentaminen suolahappoliuoksessa tai kuparikloridin tai kuparisulfaatin pelkistys kloridi-ionien läsnä ollessa. Pelkistimenä voidaan käyttää sinkkiä, sulfiitteja, hydratsiinia, hydroksyyliamiinia tai fosforihapoketta. :CuCl2 \+ Cu → 2 CuCl :2 CuCl2 \+ Na2SO3 \+ H2O → 2 CuCl + Na2SO4 \+ 2 HCl Tärkein kupari(I)kloridin käyttökohde on kupariyhdisteiden kuten kupari(I)oksidin ja kuparioksikloridin valmistaminen. Muita käyttökohteita ovat katalyyttinä toimiminen ftalosyaniinivärien, silikonipolymeerien, akryylinitriilin ja dialkyylikarbonaattien valmistuksessa ja hiilimonoksidin sidonta. Yksi käytetyimpiä reaktioita on Sandmeyer-reaktio, jossa kupari(I)kloridi reagoi aryylidiatsoniumsuolan kanssa muodostaen aryyliklorideja. ==Lähteet== Luokka:Kloridit Luokka:Kupariyhdisteet
Verapamiili

Verapamiili on sydänselektiivinen kalsiumkanavan salpaaja. Sitä käytetään rasitusrintakivun hoitoon sekä supraventikulaarisen takykardian hoitoon ja eteisvärinä- ja eteislepatuspotilailla hidastamaan kammiovastetta. Vasta- aiheita ovat mm. hypotensio, sydämen vajaatoiminta ja yliherkkyys vaikuttavalle aineelle tai apuaineelle. Käyttöaiheena on myös lievä tai keskivaikea verenpainetauti, mutta verisuoniselektiiviset salpaajat ovat korvanneet käytännössä kokonaan verapamiilin tässä käyttöaiheessa. http://www.medicina.fi/fato/34.pdf http://spc.nam.fi/indox/nam/html/nam/humspc/5/248845.pdf Suomessa verapamiilia sisältäviä myyntiluvallisia lääkevalmisteita ovat Isoptin Retard, Veramacor ja Verpamil. ==Lähteet== == Aiheesta muualla == *PubChem: Verapamil *Human Metabolome Database (HMDB): Verapamil *DrugBank: Verapamil *ChemBlink: Verapamil Luokka:Kalsiumkanavan salpaajat Luokka:WHO:n tärkeimmät lääkkeet
Frithjof Ulleberg

Frithjof Melchior Blumer Ulleberg (10. syyskuuta 1911 Oslo – 31. tammikuuta 1993 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen miesten joukkueeseen.Frithjof Ulleberg Bio, Stats, and Results | Olympics at Sports-Reference.com == Lähteet == Luokka:Norjalaiset jalkapalloilijat Luokka:Norjalaiset olympiamitalistit Luokka:Vuonna 1911 syntyneet Luokka:Vuonna 1993 kuolleet
Timo Mustakallio

Timo Heikki Juhani Mustakallio (14. lokakuuta 1929 Viiala – 20. marraskuuta 1984 Espoo) oli suomalainen oopperalaulaja (tenori). Hän työskenteli vuosina 1965–1976 ulkomailla: ensin kiinnitettynä syksystä 1965 alkaen Düsseldorfin Deutsche Oper am Rhein-oopperaan jolloin hän otti ystävänsä Martti Talvelan ehdotuksesta käyttöön Euroopan kielille paremmin taipuvan Timo Callio -taiteilijanimen, sitten syksystä 1967 Stuttgartiin Baden-Württembergin valtionoopperaan. Mustakallio esiintyi etenkin 1960-luvun lopulla ja 1970-luvun alussa johtavissa tenorirooleissa vierailijana Saksan ja Euroopan johtavissa oopperataloissa kuten Barcelonan Liceu, Brysselin La Monnaie, Milanon Scala tai Pariisin Grand Opéra. Mustakallio perusti vuonna 1974 Timo Mustakallio -laulukilpailun tukemaan ja opastamaan nuoria oopperataiteilijoita. Nykyään kilpailu järjestetään Savonlinnan Oopperajuhlien ja vuonna 1985 perustetun Timo Mustakallio-säätiö sr.:n yhteistyössä oopperajuhlien yhteydessä nuorille oopperalaulajille. Vuonna 1979 Mustakallio astui Martti Talvelan seuraajaksi oopperajuhlien taiteellisen toimikunnan puheenjohtajana, ja vuosina 1981–1984 hän oli oopperajuhlien johtaja. Vuoden 1984 alussa Mustakalliolla todettiin aggressiivinen syöpä, johon hän menehtyi jo saman vuoden marraskuussa. Timo Mustakallion elämästä ja Suomessa laajalti tuntemattomaksi jääneestä karriääristä kertova kirja sisältäen äänite-CD:n on julkistettu 14.7.2017 Savonlinnassa hänen nimeänsä kantavan laulukilpailun alla. Vähälukuisista äänitallenteista voinee mainita Italian yleisradio RAI:n ja Teatro alla Scalan ensemblen studioäänitykset Richard Wagnerin oopperasta Parsifal sekä Richard Straussin oopperasta Elektra, joita saattaa löytää kansainvälisiltä kauppapaikoilta. Timo Mustakallio esiintyi myös Helsingin jäähallissa 30.5.1970 Giuseppe Verdin oopperassa Aida, sen tenori-pääroolissa Radamès. ==Lähteet== ==Aiheesta muualla== Lampila, Hannu-Ilari; Savolainen, Pentti: Timo Mustakallio – tuntematon sankaritenori, 2017, ISBN 9-789529-390595 Luokka:Suomalaiset oopperalaulajat Luokka:Suomalaiset tenorit Luokka:Vuonna 1929 syntyneet Luokka:Vuonna 1984 kuolleet
Caranx

Caranx on piikkimakrillien heimoon (Carangidae) kuuluva ahvenkalasuku, josta tunnetaan kahdeksantoista lajia:Genus: Caranx FishBase * Caranx bucculentus Alleyne & Macleay, 1877 * Caranx caballus Günther, 1868 * Caranx caninus Günther, 1867 * Caranx crysos Mitchill, 1815 \- Turkoosipiikkimakrilli * Caranx fischeri Smith-Vaniz & Carpenter, 2007 * Caranx heberi Bennett, 1830 * Caranx hippos Linnaeus, 1766 \- Hevospiikkimakrilli * Caranx ignobilis Forsskål, 1775 \- Jättipiikkimakrilli * Caranx latus Agassiz, 1831 \- Pilkkapiikkimakrilli * Caranx lugubris Poey, 1860 * Caranx melampygus Cuvier, 1833 \- Sinievätrevalli * Caranx papuensis Alleyne & Macleay, 1877 \- Pippuripiikkimakrilli * Caranx rhonchus Geoffroy Saint-Hilaire, 1817 \- Täpläeväpiikkimakrilli * Caranx ruber Bloch, 1793 \- Juovapiikkimakrilli * Caranx senegallus Cuvier, 1833 * Caranx sexfasciatus Quoy & Gaimard, 1825 \- Siniraitapiikkimakrilli * Caranx tille Cuvier, 1833 \- Tylppäpiikkimakrilli * Caranx vinctus Jordan & Gilbert, 1882 ==Lähteet== Luokka:Piikkimakrillit
New York Stadium

thumb|200px|New York Stadium New York Stadium on Rotherhamissa, South Yorkshiressa, Englannissa sijaitseva jalkapallostadion.http://www.newyorkstadium.net/ Se avattiin heinäkuussa 2012, ja se toimii Rotherham Unitedin kotistadionina. Stadionin rakentaminen alkoi heinäkuussa 2011. Avausotteluna pelattiin ystävyysottelu Rotherham Unitedin ja Barnsley FC:n välillähttp://www.themillers.co.uk/club/history/ 21\. heinäkuuta 2012. Ensimmäinen liigaottelu stadionilla oli 18. elokuuta 2012 pelattu Rotherham Unitedin ja Burton Albionin välinen Kakkosliigan ottelu, jota seurasi 11 441 katsojaahttp://www.bbc.co.uk/sport/0/football/19221565. Stadionille mahtuu 12 000 katsojaa. Sen rakentaminen maksoi noin 20 miljoonaa puntaa. New York Stadiumilla pelattiin vuonna 2018 alle 17-vuotiaiden Euroopan-mestaruuskilpailujen loppuottelu. Vuonna 2022 stadionilla pelattiin naisten Euroopan-mestaruuskilpailuissa kolme alkulohko-ottelua ja yksi puolivälierä. == Lähteet == == Aiheesta muualla == Luokka:South Yorkshiren urheilu Luokka:Englannin jalkapallostadionit Luokka:South Yorkshiren rakennukset ja rakennelmat
Ikoma (1906)

Ikoma () oli 1908 valmistunut keisarillisen Japanin laivaston Tsukuba-luokan taisteluristeilijä, joka romutettiin 20. syyskuuta 1923. Se osallistui ensimmäiseen maailmansotaan. == Valmistus == Alus tilattiin 1904 Kuren laivastontelakalta, missä köli laskettiin 15. maaliskuuta 1906. Alus laskettiin vesille 9. huhtikuuta 1906 ja otettiin palvelukseen 24. maaliskuuta 1908.Gardiner 1985, s. 233. == Palvelus == Hieman palvelukseen oton jälkeen alus liitettiin osastoon, joka saattoi lokakuussa 1908 Yhdysvaltain laivastoa Japanin aluevesillä. Ikoma vieraili Argentiinassa osallistuen maan satavuotisjuhlallisuuksiin. Buenos Airesista se jatkoi matkaansa ylittäen Atlantin vieraillen Lontoossa sekä muissa Euroopan kaupungeissa ennen paluuta Intian valtameren ylittäen Japaniin. Ensimmäisessä maailmansodassa alus osallistui Qingdaon taisteluun sekä lukuisiin eteläisen Tyynenmeren ja Intian valtameren operaatioihin osana ympärysvaltojen käyttöön luovutettua Japanin laivastoa. Alus oli sijoitettuna Hong Kongiin, Singaporeen ja Australian Townsvilleen 1. marraskuuta 1914 – 17. tammikuuta 1915. Ikoma myytiin 20. syyskuuta 1923 romutettavaksi Mitsubishille osana Washingtonin laivastosopimukseen liittyviä sitoumuksia. == Lähteet == * * * === Viitteet === Luokka:Tsukuba-luokan taisteluristeilijät Luokka:Japanilaiset ensimmäisen maailmansodan taisteluristeilijät
Zourah Ali

Zourah Mohamed Ali (; s. 23. marraskuuta 1994 Ali Sabieh) on djiboutilainen pikajuoksija. Hän kilpaili vuoden 2012 kesäolympialaisissa Lontoossa ja jäi naisten 400 metrin juoksussa ensimmäiselle kierrokselle.Zourah Ali Bio, Stats, and Results | Olympics at Sports-Reference.com Hän toimi kisoissa maansa lipunkantajana.Djibouti | Olympics at Sports-Reference.com == Lähteet == Luokka:Djiboutilaiset pikajuoksijat Luokka:Vuonna 1994 syntyneet Luokka:Elävät henkilöt
Roque de los Muchachosin observatorio

Roque de los Muchachosin observatorio ( eli ORM) on tähtitieteellinen observatorio joka sijaitsee Garafían kunnassa La Palmalla Kanariansaarilla. Observatorio on läheisellä Teneriffalla sijaitsevan Instituto de Astrofísica de Canariasin operoima, ja se kuuluu European Northern Observatoryyn. Niin kutsutun Seeingin eli taivaan havainnoinnin kannalta Roque de los Muchachosin observatorio on pohjoisen pallonpuoliskon toiseksi parhaalla paikalla näkyvän valon ja infrapunasäteilyn aallonpituuksilla tapahtuvaa tarkkailua varten. Parhain sijanniltaan on Mauna Kean Observatorio Havaijilla. Observatorioon kuuluu joitakin pohjoisen pallonpuoliskon parhaista havainnointilaitteista. Niitä ovat muun muassa aktiivista optiikkaa hyödyntävä yhden metrin ruotsalainen aurinkoteleskooppi, jolla saadaan maailman tarkimmat kuvat auringosta, sekä vuonna 2009 valmistunut 10,4 metrin Gran Telescopio Canarias, joka on toistaiseksi maailman suurin optinen teleskooppi. == Katso myös == * Llano de Chajnantorin observatorio * Paranalin observatorio * La Sillan observatorio * Very Large Telescope * European Extremely Large Telescope ==Lähteet== == Aiheesta muualla == Luokka:Observatoriot Luokka:Espanjan rakennukset ja rakennelmat Luokka:Espanjan tiede ja tekniikka Luokka:La Palma
Jussi Jalonen

Jussi Jalonen (s. 16. marraskuuta 1975 RaumaSuomen kansallisbibliografia Fennica. Viitattu 26.3.2013.Historiantutkijan näkötorni. Viitattu 26.3.2013.) on suomalainen historioitsija ja tietokirjailija.Suomen tietokirjailijat ry. Viitattu 26.3.2013. Hän on Oulun yliopiston sosiaali- ja kulttuurihistorian dosentti. Jalonen on julkaissut muun muassa jääkärieversti Eino Polónin elämäkerran sekä kirjoittanut artikkelin suojelupoliisin ja puolustusministeriön rahoittamaan tutkimukseen, joka on ilmestynyt Suomi, terrorismi, Supo -nimisenä kirjana. Vuoden 2012 kunnallisvaaleissa hän oli keskustan ehdokkaana Tampereella. Hän sai 31 ääntä eikä tullut valituksi.Kuntavaalien 2012 tulospalvelu. Viitattu 26.3.2013. Vuonna 2018 Tieteentekijöiden liitto valitsi Jalosen Vuoden tieteentekijäksi. == Teokset == *Haavoitettu ritari – jääkärieversti, Mannerheim-ristin ritari Berndt Eino Edvard Polónin elämä, Kustannusyhtiö Apali Oy, 2008. ISBN 978-952-5026-75-7. *On Behalf of the Emperor, On Behalf of the Fatherland. Finnish Officers and Soldiers of the Russian Imperial Life-Guard on the Battlefields of Poland, 1831, väitöskirja, 2014, ISBN 978-952-93-3751-4. *Vapaaehtoiset – viisi tarinaa vieraisiin sotiin osallistuneista suomalaisista, Amanita-kustannus, 2015. ISBN 978-952-5330-74-8. *Summan tarina - talvisodan ratkaisutaistelun ihmiset ja historia, Suomalainen Kirjallisuuden Seura, 2017. ISBN 978-952-222-829-1. *Ayn Rand – kapitalismin valtiatar, Gaudeamus, 2019. ISBN 978-952-345-028-8. == Lähteet == == Aiheesta muualla == * Luokka:Suomalaiset historioitsijat Luokka:Suomalaiset tietokirjailijat Luokka:Vuonna 1975 syntyneet Luokka:Elävät henkilöt
Irmeli Vuorela

Irmeli Vuorela, o.s. Ståhlberg, (23. huhtikuuta 1938 Helsinki − 16. maaliskuuta 2012 Helsinki) oli suomalainen geologi, joka oli luomassa 1970-luvulla työmenetelmiä siitepölyanalyysin käyttämiseen tutkittaessa esihistoriallisen ihmisen vaikutuksia luontoon. Hänen elämäntyönsä tällä saralla johti hedelmälliseen yhteistyöhön arkeologian ja luonnonhistorian parissa. Vuorela oli Juho ja Mary Ståhlbergin kolmilapsisen perheen keskimmäinen. Hänen isänsä Juho Ståhlberg oli lakimies ja isoisänsä Kaarlo Juho Ståhlberg Suomen ensimmäinen presidentti. Käytyään ensin Helsingin Suomalaisen Yhteiskoulun shän iirtyi Helsingin yliopistoon 1957 lukemaan geologiaa ja paleontologiaa sekä kasvitiedettä ja maantiedettä. Hän meni naimisiin vuonna 1960 Pekka Vuorelan kanssa ja heille syntyi kaksi lasta. Hän valmistui maisteriksi 1965, suoritti lisensiaatin tutkinnon vuonna 1969 ja väitteli geologiassa ja paleontologiassa tohtoriksi vuonna 1975 aiheenaan "The influence of man on the vegetation of southwestern Finland as shown by pollen diagrams". Vuorela suoritti arkeologian läheisesti liittyvillä kohteilla lukuisia siitepölyanalyysejä, joilla ihmisen vaikutusta luontoon havainnoitiin kasvillisuuden muutoksien kautta. Häneltä on myös paljon viitattu artikkeli, jossa kuvaillaan siitepölyloukkujen käyttämistä viljelykasvien siitepölyn leviämisen mallintamisessa. Dosentin tittelin hän vastaanotti 1983, ja hän luennoi noin 20 vuotta Helsingin yliopistossa. Vuonna 1987 hän siirtyi töihin Geologian tutkimuskeskukseen ja jäi vuonna 2001 eläkkeelle. Vuorela osallistui 1990−2002 Pohjoismaiden neuvoston toimintaan. Hän oli myös Punaisen Ristin aktiivi, jolla oli yhteyksiä myös muihin järjestöihin (European Council Network PACT ja European Science Foundation). == Lähteet == Luokka:Suomalaiset geologit Luokka:Suomalaiset paleontologit Luokka:Vuonna 1938 syntyneet Luokka:Vuonna 2012 kuolleet
Maastojuoksun Suomen-mestaruuskilpailut 1996

Maastojuoksun Suomen-mestaruuskilpailut järjestettiin vuonna 1996 11. toukokuuta Keuruulla. Laji Kultaa Hopeaa Pronssia Miehet 4 km Samuli Vasala, Länsi-Uudenmaan Urheilijat Pasi Mattila, Marttilan Murto Ville Hautala, Lapuan Virkiä joukkueet Kalvitsan Urheilijat Hämeenlinnan Tarmo Lahden Ahkera Miehet 12 km Visa Orttenvuori, Viipurin Urheilijat Veli-Matti Ranta, Teivo Stayers Tuomo Keski-Ojala, Kannuksen Ura joukkueet Viipurin Urheilijat Teivo Stayers Heinolan Isku Naiset 6 km Annemari Sandell, Kalannin Kisa Tuija Toivonen, Riihimäen Kisko Kirsi Rauta, Turun Urheiluliitto joukkueet Forssan Salama Turun Urheiluliitto Loimaan Leisku ==Lähteet== * Luokka:Maastojuoksun Suomen- mestaruuskilpailut Luokka:Vuoden 1996 yleisurheilu Luokka:Keuruun urheilu
Leopold Figl

Leopold Figl (2. lokakuuta 1902 – 9. toukokuuta 1965) oli itävaltalainen Kansanpuolueen poliitikko. Hän toimi Itävallan liittokanslerina vuosina 1945–1953. Kanslerikauden jälkeen Figl toimi ulkoministerinä 1953–1959. Luokka:Itävallan liittokanslerit Luokka:Itävallan ulkoministerit Luokka:Vuonna 1902 syntyneet Luokka:Vuonna 1965 kuolleet
Maastojuoksun Suomen-mestaruuskilpailut 1997

Maastojuoksun Suomen-mestaruuskilpailut järjestettiin vuonna 1997 17. toukokuuta Mikkelissä. Laji Kultaa Hopeaa Pronssia Miehet 4 km Samuli Vasala, Länsi-Uudenmaan Urheilijat Santtu Mäkinen, Tampereen Urheilijat -38 Pasi Mattila , Marttilan Murto joukkueet Keuruun Kisailijat Kankaanpään seudun Leisku Turun Toverit Miehet 12 km Harri Hänninen, Pakilan Visa Petri Kuusinen, Lahden Ahkera Juuso Rainio, Muuramen Yritys joukkueet Lahden Ahkera Turun Urheiluliitto Pakilan Visa Naiset 6 km Annemari Sandell, Kalannin Kisa Maija Kukkohovi, Oulun Pyrintö Marjo Venäläinen, Lahden Ahkera joukkueet Oulun Pyrintö Forssan Salama Lappeenrannan Urheilu-Miehet ==Lähteet== * Luokka:Maastojuoksun Suomen-mestaruuskilpailut Luokka:Vuoden 1997 yleisurheilu Luokka:Mikkelin urheilutapahtumat
Maastojuoksun Suomen-mestaruuskilpailut 1998

Maastojuoksun Suomen-mestaruuskilpailut järjestettiin vuonna 1998 10. lokakuuta Lahdessa. Aikaisemmista vuosista poiketen kilpailut järjestettiin syksyllä. Laji Kultaa Hopeaa Pronssia Miehet 4 km Marko Kotila, Toholammin Urheilijat Ville-Veikko Sainio, Mynämäen Isku Jukka Savonheimo, Turun Weikot joukkueet Keuruun Kisailijat Pakilan Visa Toholammin Urheilijat Miehet 12 km Ville Hautala, Lahden Ahkera Toni Paunonen, Sulkavan Urheilijat Yrjö Pesonen, Liperin Taimi joukkueet Maarian Mahti Viipurin Urheilijat Lahden Ahkera Naiset 6 km Päivi Tikkanen, Viipurin Urheilijat Kirsi Mattila , Turun Urheiluliitto Merja Kuusisto, Laihian Luja joukkueet Viipurin Urheilijat Oulun Pyrintö Lappeenrannan Urheilu-Miehet ==Lähteet== * Luokka:Maastojuoksun Suomen- mestaruuskilpailut Luokka:Vuoden 1998 yleisurheilu Luokka:Lahden urheilutapahtumat
Se alkoi suudelmasta

Se alkoi suudelmasta () on W. S. Van Dyken ohjaama yhdysvaltalainen draamakomediaelokuva vuodelta 1935. Draamakomedian pääosissa ovat Joan Crawford, Brian Aherne ja Frank Morgan. Se alkoi suudelmasta perustuu A. Carter Goodloen tarinaan Claustrophobia, jonka pohjalta Joseph L. Mankiewicz laati käsikirjoituksen. Metro-Goldwyn-Mayer toimi elokuvan tuotantoyhtiönä. Se alkoi suudelmasta -elokuvan tuotanto alkoi 3. kesäkuuta 1935 ja päättyi 16. heinäkuuta 1935. Elokuvaa kuvattiin Kalifornian Los Angelesin Chatsworthissa, Culver Cityssä sijaitsevilla MGM:n studioilla ja Santa Catalina Islandilla työnimillä Glitter ja If You Love Me. Se alkoi suudelmasta sai ensi-iltansa Yhdysvalloissa 4. lokakuuta vuonna 1935. Suomessa elokuva julkaistiin 15. maaliskuuta vuonna 1936. Se alkoi suudelmasta oli taloudellinen menestys; se tuotti yhteensä 1 478 000 dollaria, joista 921 000 dollaria Yhdysvalloissa. ==Juoni== Se alkoi suudelmasta kertoo tylsistyneestä newyorkilaisesta Kay- nimisestä seurapiiritytöstä (Crawford), joka Kreikan matkallaan ihastuu köyhään Terry-nimiseen (Aherne) arkeologiin, jonka Kay vie mukanaan New Yorkiin. Terry pitää Kayn elämäntyyliä epämukavana ja päättää lähteä, mutta Kayn isoäiti rohkaisee häntä jäämään. Tämän jälkeen Terry kosii Kayta. Juuri ennen häitä Kaylle ja Terrylle tulee suuri riita. Tekeekö tuleva aviopari kompromissin vai jätetäänkö Terry alttarille? ==Näyttelijät== ==Lähteet== ==Aiheesta muualla== * * * * Se alkoi suudelmasta TCM Movie Databasessa Luokka:Vuoden 1935 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset mustavalkoelokuvat Luokka:W. S. Van Dyken ohjaamat elokuvat Luokka:Metro-Goldwyn-Mayerin elokuvat
Hiedan saha

Hiedan saha on Orivedellä sijaitseva, vuonna 1885 perustettu sahalaitos. Saha tuhopoltettiin vuonna 2005 ja itse saharakennus tuhoutui lähes täysin. Vain raamisahat ja sahan tiilistä tehty osa jäivät jäljelle. Varastokatos ja puusepäntalo selvisivät vähäisin vaurioin. Luokka:Suomen sahateollisuus
Greip

Greip on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijilla 6\. maaliskuuta 2006. Greipiä kutsuttiin aluksi nimellä S/2006 S4. Kuun nimi tulee skandinaavien mytologiasta, jossa Greip on yksi yhdeksestä jättiläisestä, jotka synnyttivät Heimdallin. == Lähteet == Luokka: Saturnuksen kuut
The Fatal Feast

__NOTOC__ The Fatal Fest (Waste in Space) on yhdysvaltalaisen Municipal Wasten viides studioalbumi. Se julkaistiin huhtikuussa 2012 levymerkillä Nuclear Blast. == Kappaleet == # # # # # # # # # # # # # # # # # == Kokoonpano == === Yhtye === * Tony Foresta – laulu * Ryan Waste – kitara, taustalaulu * Land Phil – bassokitara, taustalaulu * Dave Witte – rummut === Vierailevat muusikot === * John Connelly – muu laulu (kappale 13) * Steve Moore – musiikkisamplet === Tuotanto === * Eric Rachel – miksaaja * Justin Osbourn – grafiikka == Arvostelut == * About.com: About.com: Album review == * Imperiumi: 6½/10Municipal Waste - The Fatal Feast Viitattu 14.12.2022 * Rock Sound: Rock Sound: Album review * Thrash Hits: Thrash Hits: Album review * Soundi: == Lähteet == == Aiheesta muualla == * * The Fatal Feast discogs.com -sivustolla Luokka:Vuoden 2012 albumit Luokka:Municipal Wasten albumit
Suomi, terrorismi, Supo

Suomi, terrorismi, Supo on vuonna 2011 ilmestynyt ulkoasiainsihteeri Anssi Kullbergin toimittama teos, joka käsittelee terrorismia ja poliittista väkivaltaa Suomessa ja erityisesti syitä, miksi Suomi on suurimmaksi osaksi välttynyt niiden leviämisestä maassa. Se on alun perin Puolustusministeriön ja Suojelupoliisin yhteinen tutkimushanke, jonka kirjoittajina toimi 11 suomalaista sekä kaksi ulkomaalaista tutkijaa. Teoksen artikkelit tarkastelevat aihetta aina sortovuosista nykypäivään saakka. Se tuo esille myös lukuisia aikaisemmin julkisuudessa vaiettuja ns. "läheltä piti" -tilanteita. Lisäksi kirjassa käydään läpi muun muassa nykypäivän suomalaisten ääriliikkeiden toimintaa. == Teoksen kirjoittajat == *Jussi Jalonen, Tampereen yliopiston sotahistorian tutkija *Christian Jokinen, tutkija *Thomas Jokinen, Turun yliopiston tutkija *Teemu Keskisarja, Helsingin yliopiston Suomen ja Pohjoismaiden historian dosentti *Anssi Kullberg, ulkoasiainsihteeri *Leena Malkki, Helsingin yliopiston tutkijatohtori *Aleksi Mainio, Helsingin yliopiston tutkija *Magnus Ranstorp, Ruotsin maanpuolustuskorkeakoulun tutkimusjohtaja *Kimmo Rentola, Turun yliopiston poliittisen historian professori *Pekka Riipinen, Turun yliopiston asiantuntija *Juha Siltala, Helsingin yliopiston Suomen historian professori *Tiina Tarvainen, Puolustusministeriön erityisasiantuntija *Heli Tiirmaa-Klaar, Viron ulkopoliittisen instituutin tutkija == Lähteet == *WSOY *Suomi, terrorismi, Supo -teoksen kirjoittajat ===Viitteet=== Luokka:Suomalaiset tietokirjat Luokka:Kirjat yhteiskunnasta Luokka:Vuoden 2011 kirjat
Hyrrokkin

Hyrrokkin on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla. Hyrrokkinia kutsuttiin aluksi nimellä S/2004 S19. Kuun nimi tulee skandinaavien mytologiasta, jossa Hyrrokkin-jättiläinen työntää yksinään Balderin valtavan hautajaislaivan merille, kun jumalatkaan eivät siihen pystyneet. == Lähteet == Luokka: Saturnuksen kuut
1249 km

1249 km on Aleksi Mäkelän ohjaama suomalainen televisioelokuva vuodelta 1989. Sen aiheena on kahden toisilleen pintapuolisesti vastakohtaisen miesjoukon kilpa-ajo Suomen läpi. Ryhmien väliset jännitteet ovat pinnalla jo ennen matkaa, niiden sisäiset jännitteet nousevat pintaan matkan aikana. ==Juoni== Kaasalainen haastaa Mikin kilpa-ajoon halki Suomen etelästä pohjoiseen. Lähtöpaikkana on eteläsuomalainen taajama ja ajankohtana kesäilta, miehet ovat parikymppisiä. Mikki kumppaneineen edustaa 1980-lukulaista juppi-tyyliä, Kaasalainen kumppaneineen puolestaan 1950-lukulaista rasvaletti-tyyliä. Autot, vaatetus ja musiikki ovat kumpaisellakin porukalla tyylinmukaisia. Matkan varrella porukkaa putoaa kyydistä, lopulta jäljellä ovat vain Mikki ja Kaasalainen. Vanhan valokuvan kautta paljastetaan, että kilpailijat ovat olleet aiemmin läheisiä kavereita. ==Näyttelijät== == Aiheesta muualla == *Elokuvauutiset . Luokka:Suomalaiset televisioelokuvat Luokka:Vuoden 1989 suomalaiset elokuvat Luokka:Aleksi Mäkelän ohjaamat elokuvat
Kiusauksen hetkellä

Kiusauksen hetkellä () on vuonna 1938 ensi-iltansa saanut Frank Borzagen ohjaama yhdysvaltalainen draamaelokuva, jonka pääosissa ovat Joan Crawford, Margaret Sullavan, Robert Young ja Melvyn Douglas. Metro-Goldwyn-Mayer ja Loew's toimivat elokuvan tuotantoyhtiöinä. Kiusauksen hetkellä sai ensi- iltansa Yhdysvalloissa 18. marraskuuta vuonna 1938. Suomessa elokuva sai ensi- illan 2. huhtikuuta vuonna 1939. Kiusauksen hetkellä tuotti yhteensä 1 367 000 dollaria, joista oli 942 000 dollaria kotimaan markkinoilta. Kiusauksen hetkellä on julkaistu VHS:lle ja DVD:lle. ==Juoni== Newyorkilainen yökerhotanssija Olivia Riley (Joan Crawford) väsyy nykyiseen elämäänsä ja menee naimisiin maanviljelijä Henry Lindenin (Melvyn Douglas) kanssa. Kun Olivia muuttaa uuden aviomiehensä maatilalle Wisconsiniin, hän saa vastaansa ongelmia: Henryn määräilevä sisar Hannah (Fay Bainter) ja veli David (Robert Young), jotka eivät hyväksy Oliviaa. Olivia löytää liittolaisen Davidin Judy- vaimosta (Margaret Sullavan), joka on rakkaudettomassa avioliitossa. Olivia tulee ymmärtämään, että hän ja Judy ovat samassa tilanteessa. Olivian tilanne hankaloittuu entisestään, kun David puolustaa häntä rengin epätoivotuilta lähestymisiltä; David alkaa olla rakastunut Oliviaan. Henry on tietämätön tästä, mutta kun Hannah saa selville asian laidan, hän sytyttää tulipalon humalan ja raivon vallassa. Olivia pelastaa pahasti palaneen Judyn ja tällöin David tajuaa, että hän on rakastanutkin aina Judya. Tapahtuneen jälkeen Olivia päättää jättää farmin. Kun hän on lähdössä, Henry liittyy hänen seuraansa ja he lähtevät yhdessä. ==Näyttelijät== ==Tuotanto== Kiusauksen hetkellä perustuu Keith Winterin näytelmään vuodelta 1934. Alkuperäinen näytelmä avattiin New Yorkin Broadwaylla 13. helmikuuta 1934. Näytelmä suljettiin toukokuussa 1934 121:n näytöksen jälkeen. Joan Crawford erityisesti kysyi Margaret Sullavania näyttelemään Judyn roolin, vaikka Louis B. Mayer oli varoittanut, että Sullavan taitavana teatterinäyttelijänä voisi varastaa elokuvan häneltä. Joan vastasi "Olen mieluummin sivuosassa hyvässä elokuvassa kuin päätähti huonossa." Kiusauksen hetkellä kuvattiin MGM:n studioilla Kalifornian Culver Cityssä. Elokuvan tuotanto oli alkanut 22. elokuuta 1938 ja päättynyt 3. lokakuuta 1938. Elokuvan tuotanto oli sen ajan mittakaavassa kallis; budjetti ylitti miljoonan dollarin. ==Lähteet== ==Aiheesta muualla== * * * Luokka:Vuoden 1938 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset näytelmiin perustuvat elokuvat Luokka:Frank Borzagen ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Saikarinniemi

Saikarinniemi on niemi Rautalammin kunnassa. Se jakaa vesialueen lännessä Niiniveteen ja idässä Iisveteen. Saikarinniemi on 15 kilometriä pitkä. Kapeimmillaan se on 140 metriä ja leveimmillään 2,3 kilometriä. Niemen korkein kohta on Västinvuori, joka nousee noin 135 metriä merenpinnan yläpuolelle. Niemen poikki kulkee Tervolan kanava ja niemeä pitkin kulkee yhdystie 5460 eli Saikarintie. == Lähteet == Luokka:Rautalammin luonto
Carl Christian Rosenbröijer

Carl Christian Rosenbröijer (vuoteen 1819 asti Bröijer, 1762–1832) oli suomalainen majuri ja tilanomistaja. Rosenbröijer palveli Ruotsin armeijassa, osallistui vänrikkinä Kustaa III:n sotaan 1788–1790 ja Suomen sotaan 1808 Adlercreutzin rykmentissä Viaporin puolustajana. Sen jälkeen hän erosi palveluksesta ja asettui Laukaan Uddegårdin tilalle maanviljelijäksi (nyk. Jääskelän tila Jyväskylän Oravisaaressa). Vuonna 1819 Rosenbröijer perusti sahan Haapakoskelle (nyk. Vaajakoski). Rosenbröijerin katsotaan olleen aloitteentekijä Jyväskylän kaupungin perustamisessa, kun hän käytti asiasta puheenvuoron Laukaan pitäjänkokouksessa 1823. Kaupunki perustettiin vuonna 1837. Jo paljon ennen Rosenbröijeriä vuoden 1765 valtiopäivillä Jyväskylän kaupungin perustamista ehdotti saarijärveläinen talollinen Taavetti Taavetinpoika Ruokonen, mutta aloite jäi tuolloin toteutumatta.Päiviö Tommila, Jyväskylän kaupungin historia 1837-1965, I osa. Jyväskylä 1972, s. 6-8. == Katso myös == * Rosenbröijer == Lähteet == Luokka:Suomalaiset aateliset Luokka:Suomalaiset upseerit Luokka:Jyväskylän historia Luokka:Vuonna 1762 syntyneet Luokka:Vuonna 1832 kuolleet
Luigi Scarabello

Luigi Scarabello (17. kesäkuuta 1916 Albiano di Magra – 2. heinäkuuta 2007 Nettuno) oli italialainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa kultaa voittaneeseen miesten joukkueeseen. Hänen seurojaan olivat AC Spezia ja Genoa CFC. Myöhemmin hän muun muassa valmensi Speziaa.Luigi Scarabello Bio, Stats, and Results | Olympics at Sports-Reference.com Vuonna 1940 Scarabello meni naimisiin näyttelijä Lilia Silvin kanssa. Hän myös näytteli itse nimellä Sergio Landi. == Lähteet == == Aiheesta muualla == * Luokka:Italialaiset jalkapalloilijat Luokka:Italialaiset olympiavoittajat Luokka:Vuonna 1916 syntyneet Luokka:Vuonna 2007 kuolleet
Motorola Mobility

Motorola Mobility on yhdysvaltalainen matkapuhelinvalmistaja. Motorola Mobility perustettiin tammikuussa 2011 Motorolan jakautuessa kahtia, joista toinen yhtiö oli Motorola Solutions. Hakukoneyhtiö Google osti yhtiön vuonna 2012. Yksi merkittävä syy ostoon oli suuri patenttien määrä, jotka siirtyivät oston myötä Googlelle. Hintaa kaupalle kertyi noin 12 miljardia dollaria. Tammikuussa 2014 Google ilmoitti myyvänsä Motorola Mobilityn Lenovolle. Lenovo on omistanut Motorola Mobilityn lokakuusta 2014 lähtien. Tammikuussa 2016 Lenovo ilmoitti luopuvansa Motorola-nimen käytössä. Jatkossa Motorola Mobiltyn puhelimissa käytettäisiin Motorola-logoa ja Moto-brändiä. Maaliskuussa 2017 Lenovo kumosi aiemman päätöksen ja ilmoitti tuovansa Motorola-nimen takaisin Motorola Mobiltyn puhelimiin. == Tuotteet == * Moto G * Moto E * Moto X * Moto 360 * Moto hint == Lähteet == == Aiheesta muualla == * Motorola Mobilityn kotisivut Luokka:Matkapuhelinvalmistajat Luokka:Motorola
Yhdystie 5460

Yhdystie 5460 Rautalammin ja Tervon kuntien alueella sijaitseva yhdystie, joka on pituudeltaan 32,2 kilometriä. Tie alkaa seututieltä 545 ja päättyy seututielle 551. Yhdystie 5460 koostuu Saikarintiestä Rautalammin kunnan alueella sekä Haapamäentiestä Tervon kunnan alueella. Tie on osittain asvaltoitu, mutta on muuten sorapintainen. Asvaltoituja osuuksia ovat seututieltä 551 Säynätsalmeen (3,0 km) ja Haapamäentie (13,4 km). Tie kulkee Putaansalmen, Vaajasalmen, Säynätsalmen, Haukilammen ja Tervolan kanavan siltojen ylitse. 5460 Luokka:Rautalammin liikenne Luokka:Tervon liikenne
Oreste Grossi

Oreste Grossi (14. maaliskuuta 1912 Livorno – 16. helmikuuta 2008 Livorno) oli italialainen soutaja. Hän kilpaili vuoden 1936 kesäolympialaisissa Berliinissä ja kuului siellä kahdeksikossa hopeaa saaneeseen joukkueeseen.Oreste Grossi Bio, Stats, and Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1912 syntyneet Luokka:Vuonna 2008 kuolleet
Montana (elokuva)

Montana () on Malcolm St. Clairin ohjaama ja tuottama yhdysvaltalainen draamakomediaelokuva vuodelta 1930. Montanan pääosissa ovat Joan Crawford, John Mack Brown, Dorothy Sebastian, Benny Rubin ja Cliff Edwards. Elokuvan tuotantoyhtiönä toimi Metro-Goldwyn-Mayer. Montana kuvattiin Kalifornian Idyllwildissa ja Los Angelesin Chatsworthissa. Montana sai ensi-iltansa Yhdysvalloissa 20. maaliskuuta vuonna 1930. Suomessa elokuva sai ensi-illan 30. maaliskuuta vuonna 1931. Montana oli taloudellinen menestys; elokuva tuotti maailmanlaajuisesti 906 000 dollaria 277 000 dollarin budjetista. Yhdysvalloissa elokuva tuotti 751 000 dollaria. ==Näyttelijät== ==Lähteet== ==Aiheesta muualla== * * * Luokka:Vuoden 1930 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset elokuvamusikaalit Luokka:Yhdysvaltalaiset mustavalkoelokuvat Luokka:Metro- Goldwyn-Mayerin elokuvat
Los Brincos

Los Brincos on yksi tunnetuimmista 1960-luvun espanjalaisista rockyhtyeistä, heitä usein kutsutaan nimellä Espanjan Beatles. Yhtyeen ollessa suosionsa huipulla, Espanja oli francolainen diktatuuri, joka kielsi poliittiset laulut, joten Los Brincos teki teineille suunnatuja lauluja. Rumpali Fernando Arbex on soittanut 1980-luvulla Barrabas nimisessä yhtyeessä. == Diskografia == * * * * * * ==Lähteet== *http://lafonoteca.net/grupos/los-brincos Luokka:Espanjalaiset yhtyeet
Piilokamera (täsmennyssivu)

Piilokamera voi tarkoittaa seuraavia asioita: * Piilokamera, kamera, jonka tarkoitus on kuvata kohdetta tämän tietämättä * Piilokamera, suomalainen vuonna 1962 valmistunut televisiosarja * Piilokamera, yhdysvaltalainen televisiosarja
Apropos

Apropos oli suomalainen ajankohtaisaiheinen tv-sarja, jonka loi Jutta Zilliacus. Apropos alkoi Yleisradion TV-ohjelma 2-kanavalla syyskuussa 1965 ja päättyi 1967. Sarjassa esiintyi erilaisia ihmisiä. Jutta Zilliacus kirjoitti ohjelmaan pakinoita esim. mummoista ja hiusmuodista. Suomenkielinen ohjelma oli jatkoa Jutta Zilliacuksen talvella 1964–1965 ruotsiksi tekemälle tv- pakinasarjalle Apropå. ==Lähteet== * ===Viitteet=== Luokka:Yle TV2:n televisio-ohjelmat Luokka:1960-luvun televisiosarjat
God’s Skin

God's Skin on suomalaisen death metal -yhtyeen Mortyfearin esikoisalbumi. Se julkaistiin vuonna 2006 levymerkillä Darwin's Scars. == Kappaleet == # # # # # # # # # == Kokoonpano == * Olli Assola – bassokitara, taustalaulu * Sami Kaste – laulu * Juha Peippola – kitara * Tapio Laitila – kitara * Henri Yli-Rahko – rummut === Muut tekijät === * Jänis – kansikuva * Henri Wirsell – äänittäjä, miksaaja * Tindra – hammaskuva == Arvostelut == * Imperiumi.net: Imperiumi.net == Aiheesta muualla == * * == Lähteet == Luokka:Vuoden 2006 esikoisalbumit Luokka:Suomalaiset death metal -albumit
Wolfgang Webner

Wolfgang Webner (23. huhtikuuta 1937 Breslau, Saksa (nyk. Wrocław) – 2020) oli Itä-Saksaa edustanut lentopalloilija. Hän kuului lajissa hopeaa saaneeseen miesten joukkueeseen vuoden 1972 kesäolympialaisissa Münchenissä. Hän kilpaili myös kesäolympialaisissa 1968 Méxicossa ja sijoittui siellä joukkueineen neljänneksi. == Lähteet == Luokka:Itäsaksalaiset lentopalloilijat Luokka:Itäsaksalaiset olympiamitalistit Luokka:Vuonna 1937 syntyneet Luokka:Vuonna 2020 kuolleet
Lex Mullink

Alex Gerhard "Lex" Mullink (s. 19. joulukuuta 1944 Almelo) on alankomaalainen entinen soutaja. Hän kilpaili vuoden 1964 kesäolympialaisissa Tokiossa ja oli siellä mukana saamassa pronssia perämiehellisessä nelikossa.Lex Mullink Bio, Stats, and Results | Olympics at Sports-Reference.com == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1944 syntyneet Luokka:Elävät henkilöt
Carrion

__NOTOC__ Carrion on suomalaisen death/thrash metal -yhtyeen Discardin ensimmäinen ja viimeiseksi jäänyt studioalbumi. Se julkaistiin vuonna 2007 levymerkillä Shadow World Records. == Kappaleet == # # # # # # # # # # # == Kokoonpano == === Yhtye === * Heikki Miettinen – laulu * Janne Roiha – kitara * Ohto Jaatinen – kitara * Mikko Kytösaho – basso * Toni Ronkainen – rummut === Vierailevat muusikot === * Tomi Joutsen – laulu (kappaleet 2, 5–6, 10–11) * Jack Tyger – kosketinsoitin (tracks 2 & 6) === Tuotanto === * Sami Jämsén – tuottaja, äänittäjä * Jack Tyger – äänittäjä, miksaaja * Veli-Pekka Kuronen – äänittäjä * Petteri Ruotsalainen – avustava äänittäjä * Minerva Pappi – masteroija * Camille Kuo – kansitaide * Jarmo Katila – valokuvat == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Rumba: neutraaliRumba: Levyarvio == Lähteet == == Aiheesta muualla == * * Luokka:Vuoden 2007 esikoisalbumit Luokka:Suomalaiset death metal -albumit Luokka:Suomalaiset thrash metal -albumit
Piilokamera (suomalainen televisiosarja)

Piilokamera on suomalainen vuonna 1962 valmistunut 16-osainen viihdeohjelma. Ohjelmaa esitettiin Suomen Televisiossa, ja sen tuottajina toimivat Risto Vanari ja Jukka Virtanen. Ohjelman tuottaja Vanari teki vielä vuonna 1979 piilokamerakuvauksiin perustuvan elokuvan Risto Vanarin piilokamera. ==Formaatti== Ohjelma kiersi huiputtamassa ihmisiä Etelä-Suomen kaupungeissa. Matti Kuusla esimerkiksi esitti italialaisturistia, joka ihannoi seiväshyppyä ja kyseli siansaksaksi helsinkiläisiltä reittiä Olympiastadionille. Ohikulkijoita hämmästytti jo se, että turisti kanniskeli pitkää seivästä mukanaan. Monet ohjelmaan joutuneet ihmiset olivat jyvällä salakuvauksesta ja osasivat arvata joutuneensa salakuvatuiksi. Ohjelman tekijöille tepposia tuottivat sen aikainen alkeellinen kuva- ja äänitekniikka, sillä huijattavien repliikeistä oli ajoittain vaikea saada selkoa. Piilokameran esikuvana oli yhdysvaltalainen, jo 1940-luvun lopulla aloitettu televisiosarja Candid Camera. Näitä tavallisia ihmisiä ja tosielämän kaltaisia tilanteita hyödyntäneitä viihdeohjelmia voidaan pitää yhtenä 2000-luvun taitteessa syntyneen tositelevisiotrendin varhaisena esikuvana. ==Lähteet== ==Aiheesta muualla== * Yle Elävä arkisto: Hymyilkää, tämä on Piilokamera! Luokka:Piilokameraohjelmat Luokka:Suomalaiset komediasarjat Luokka:1960-luvun televisiosarjat
Myllyteollisuus

Myllyteollisuus tarkoittaa teollisessa mitassa tapahtuvaa viljan jauhatusta. Sen koneistona voi olla kivi-, vasara- tai valssimylly. Eri viljalajien käsittely poikkeaa toisistaan, sillä vehnästä erotellaan ennen jauhamista jyvän sisäosa ja kuoriosa. Ruis jauhetaan yleensä täysjyväjauhoksi, eikä lestyjauhoissakaan pyritä yhtä täydellisen jyvän kuoren ja ytimen erottamiseen kuin venhnän jauhatuksessa. Paksukuoriset ohja, kaura ja riisi käsitellään erikoiskuorimakoneilla. Kuori irrotetaan niissä ydinosasta, joka höyrytetään ja litistetään (ohra, kaura), hiotaan (riisi) tai leikataan pienemmiksi ryyneiksi.Otavan Iso tietosanakirja, Otava 1968, osa 6, p. 159 ==Lähteet== Luokka:Elintarviketeollisuus Luokka:Myllyt
Shadow World Records

Shadow World Records on helsinkiläinen levy-yhtiö, joka on keskittynyt julkaisemaan synkkämielistä ja alakuloista musiikkia. == Yhtyeet == * The Chant * Chaosweaver * De Lirium's Order * Discard * Million Dollar Beggars * Tytär * Vanguard == Lähteet == == Aiheesta muualla == * Luokka:Suomalaiset metallimusiikin levy-yhtiöt
Peugeot 404

Peugeot 404 oli Peugeot’n valmistama henkilöauto, joka korvasi Peugeot 403:n. Sen seuraajaksi esiteltiin vuonna 1968 Peugeot 504, mutta 404 pysyi sen rinnalla vielä useiden vuosien ajan. 404 sai paljon vaikutteita Fiat 1800:sta. Ranskalainen PSA-yhtymän auto sijoittui kilpailumarkkinoilla ylemmän keskikokoluokan perheautoihin eli D-segmenttiin. Sedan-auton omamassa oli 1 050 kilogrammaa.MMM 1961: s. 268 Euroopassa tuotanto sijoittui vuosien 1960–1975 välille. Argentiinassa tämän mallin tuotanto päättyi vuonna 1980. Autoa valmistettiin mainittujen lisäksi muissakin maissa.http://www.autobild.fi/tag/peugeot-404/ Auton peruskorimalli oli neliovinen sedan. Muita malleja olivat estate (farmari) ja familiale (farmarikorinen henkilöauto kolmella penkkirivillä) sekä varsin vähän valmistettu coupé. Henkilöautomallien lisäksi tuotannossa oli myös avolavainen pakettiautoversio. Moottorivaihtoehdot olivat 1,5- ja 1,6-litraiset bensiinimoottorit sekä 1,9-litrainen dieselmoottori. Ensiksi markkinoille tulleessa mallissa oli 1 618 kuutiosenttimetrin iskutilavuuden bensiinimoottori, jonka teho oli 72 SAE-hevosvoimaa kierrosluvulla 5 400 r/min. Sen polttoaineen keskikulutus oli noin 9–10 litraa sadalla kilometrillä. Huippunopeudeksi mitattiin 142 km/h. == Lähteet == * Harjulehto, Seppo (päätoim.) et al: Mitä-Missä-Milloin, Kansalaisen Vuosikirja 1961, Otava, Helsinki, 1960 (s. 268-269) === Viitteet === == Aiheesta muualla == * Peugeot 404:n televisiomainos vuodelta 1962, video 58 s 404 Luokka:D-segmentin autot Luokka:1960-luvun autot Luokka:1970-luvun autot
Lemmenlomalla

Lemmenlomalla () on vuonna 2012 ensi-iltansa saanut yhdysvaltalainen elokuva, jonka on ohjannut David Frankel ja käsikirjoittanut Vanessa Taylor. Elokuvan pääosissa ovat Meryl Streep, Tommy Lee Jones ja Steve Carell. Elokuva kertoo pariskunnasta Kay ja Arnold Soamesista, jotka lähtevät viikon kestävälle avioliittoneuvontakurssille löytääkseen suhteestaan uudelleen kipinän. Streep sai roolistaan Golden Globe-ehdokkuuden parhaasta naispääosasta. == Näyttelijät == ==Aiheesta muualla== * Luokka:Vuoden 2012 yhdysvaltalaiset elokuvat Luokka:Yhdysvaltalaiset romanttiset komediat Luokka:Columbia Picturesin elokuvat Luokka:Metro-Goldwyn-Mayerin elokuvat
Victim no. 52

Victim n. 52 on suomalaisen teknisen death metalin yhtyeen De Lirium's Orderin esikoisalbumi. Se julkaistiin vuonna 2004 levymerkillä Woodcut Records. == Kappaleet == # # # # # # # # # # == Kokoonpano == * Corpse – laulu * S.M. NekroC – kitara, laulu * Dr. Lirium – kitara * K.E. Pestilence – bassokitara * E.R. Insane – rummut === Muut tekijät === * Ahti "Oravanpyytäjä" Kortelainen – äänittäjä, miksaaja * Genocide Creations – kansitaide * M. Varonen – valokuvat == Arvostelut == * Imperiumi: 7½/10 == Lähteet == == Aiheesta muualla == * * Luokka:Vuoden 2004 esikoisalbumit Luokka:De Lirium’s Orderin albumit
René Dubos

René Jules Dubos (20. helmikuuta 1901 Saint-Brice-sous-Forêt, Ranska – 20. helmikuuta 1982 New York, New York, USA) oli ranskalais-yhdysvaltalainen mikrobiologi. Hän toimi professorina Rockefeller-yliopistossa, New Yorkissa vuosina 1956–1971. Dubos osoitti 1930-luvulla ensimmäisenä ihmisenä, että antibiootteja voidaan eristää bakteereista.Kodin Uusi Tietosanakirja, Weilin & Göös 1990 Hän kirjoitti elämänsä aikana yli kaksikymmentä kirjaa, joista ainakin kaksi on suomennettu. == Suomennetut teokset == * Pasteur ja uudenaikainen tiede. Suomentanut Reino Tuokko, WSOY, Porvoo 1966 * Inhimillinen eläin, 1968 (suom. 1973) == Palkinnot == * Pulitzerin tietokirjallisuuspalkinto (1969) kirjalla Inhimillinen eläinhttp://www.pulitzer.org/faceted_search/results/dubos == Lähteet == Luokka:Yhdysvaltalaiset mikrobiologit Luokka:Amerikanranskalaiset Luokka:Vuonna 1901 syntyneet Luokka:Vuonna 1982 kuolleet
Karl Löfström

Karl Gunnar Mathias Löfström (22. maaliskuuta 1903 Juuka – 14. elokuuta 1984) oli suomalainen insinöörikenraalimajuri ja fotogrammetrian asiantuntija. Löfström valmistui diplomi-insinööriksi 1925, jonka jälkeen hän kävi Kadettikoulun 1926-1927 sekä Taistelukoulun ensimmäisen insinöörimajurikurssin 1956. Hän työskenteli tykistön tarkastaja toimistossa toimistoupseerina ja ilmakuvaosaston johtajana 1928-1933. Hän kehitti karttojen laatimista ilmakuvien pohjalta tykistön tarpeisiin. Topografikoulun ilmakuvaosastoa hän johti 1934-1939. Talvi- ja jatkosodan aikaan hän toimi topografisella osastolla ilmakuvatoimiston päällikkönä. Tässä tehtävässä hän jatkoi aina vuoteen 1959 asti. Uransa päätteeksi hän toimi pääesikunnassa asesuunnittelun päällikkönä 1960-1963. Hänet ylennettiin insinöörikenraalimajuriksi vuonna 1962. Vuonna 1966 Teknillinen korkeakoulu promovoi Löfströmin tekniikan kunniatohtoriksi. Hänet on haudattu sukuhautaan Lohjan Pyhän Laurin kirkkomaalle. ==Lähteet== * http://foto.hut.fi/seura/members/lofstrom.html Luokka:Suomalaiset kenraalit Luokka:Sotilasinsinöörit Luokka:Vuonna 1903 syntyneet Luokka:Vuonna 1984 kuolleet
Pokela

Pokela on muun muassa seuraavien henkilöiden sukunimi: * Eero Pokela (s. 1944), suomalainen kirjailija * Eeva-Leena Pokela, nyk. Eeva-Leena Marjatta Pokela, ent. Sariola (s. 1954), suomalainen säveltäjä, laulaja, juontaja ja näyttelijä, Marjatta ja Martti Pokelan tytär * Jarkko Pokela (s. 1984), suomalainen pesäpallon pelinjohtaja * John Nyathi Pokela (1922/3–1985), eteläafrikkalainen poliittinen aktivisti * Maija Pokela (s. 1990), suomalainen kanteleensoittaja ja laulaja * Marjatta Pokela (1925–2002), suomalainen laulaja, sanoittaja ja säveltäjä, Martti Pokelan vaimo * Martti Pokela (1924–2007), suomalainen kanteletaiteilija ja kansanmusiikin esittäjä * Voitto Pokela (1924–2010), australiansuomalainen pappi ja kirjailija.
Mikko-Petteri Latosaari

Mikko-Petteri Latosaari (s. 25. syyskuuta 1993 Valkeakoski) on suomalainen jalkapalloilija. Hän edustaa Nelosessa pelaavia Valkeakosken Koskenpoikia. Pelipaikaltaan Latosaari on keskuspuolustaja. Latosaari on Hakan oma kasvatti, joka debytoi Veikkausliigassa lokakuussa 2010 vierasottelussa Jyväskylän Jalkapalloklubia vastaan. Seuraavalla kaudella hän esiintyi yhteensä seitsemässä ottelussa, ollen kahdesti avauskokoonpanossa. Kaudeksi 2012 hän siirtyi lainalle Ykkösessä pelanneeseen FC Hämeenlinnaan. Peliaika jäi kuitenkin vähiin, ja Latosaari siirtyi loppukaudeksi lainalle Hämeenlinnan Härmään Kakkoseen. Kaudella 2013 hän esiintyi Hakan lisäksi yhteistyöseura Pallo-Sepot 44:ssä. ==Lähteet== Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Löfström

Löfström on ruotsinkielinen sukunimi. Löfström-nimisiä henkilöitä: * Ernst Löfström (1865–1937), suomalainen kenraalimajuri * Folke Löfström (1910–2005), ruotsalainen arkkitehti * Jan Löfström (s. 1952), suomalainen sosiologian dosentti, professori ja yliopistotutkija * Kaarina Löfström (s. 1941), suomalainen arkkitehti * Kalle Löfström (s. 1984), suomalainen muusikko ja säveltäjä * Karl Löfström (1903–1984), suomalainen upseeri ja fotogrammetrian asiantuntija * Mats Löfström (s. 1983), ahvenanmaalainen poliitikko ja kansanedustaja * Theodor Wilhelm Löfström (1859–1907), suomalainen lääkäri ja lääkintöneuvos. == Kuvitteellisia henkilöitä == * Alexander Löfström, fiktiivinen hahmo ruotsalaisessa TV-sarjassa Onnea onkimassa
Julio Santa Cruz

Julio Eduardo Santa Cruz Cantero (s. 12. toukokuuta 1990 Asunción, Paraguay) on paraguaylainen jalkapalloilija. Pelipaikaltaan hän on hyökkääjä. Hän edustaa paraguaylaista Deportivo Capiatáa. Santa Cruz on edustanut urallaan myös englantilaista Blackburn Roversia (2008–2011) ja paraguaylaista Olimpiaa (2011–2013). Myös Santa Cruzin vanhempi veli Roque (s. 1981) on tunnettu jalkapalloilija. Veljekset edustivat Blackburn Roversia samaan aikaan. Luokka:Paraguaylaiset jalkapalloilijat Luokka:Elävät henkilöt Luokka:Vuonna 1990 syntyneet
Kecak

Kecak on balilainen, yleensä miesten esittämä dramaattinen tanssiesitys. Siinä noin sata osallistujaa istuu ja välillä seisoo ringissä joikuen ja laulaen. Ringin keskellä näytellään otteita Ramayana-tarinasta. Kecak syntyi 1930-luvulla balilaisen perinteen yhdistyessä länsimaalaiseen draamaohjaukseen. ==Lähteet== Luokka:Indonesialainen kulttuuri Luokka:Bali Luokka:Tanssit
Luihin ja ytimiin (elokuva)

Luihin ja ytimiin (De rouille et d'os) on vuonna 2012 ensi-iltansa saanut Jacques Audiardin ohjaama ranskalais-belgialainen draamaelokuva. Se perustuu Craig Davidsonin tarinakokoelmaan Rust and Bone vuodelta 2005. Audiard on käsirjoittanut elokuvan Thomas Bidegainnin kanssa. Elokuva kertoo työttömästä 25-vuotiaasta miehestä, joka rakastuu miekkavalaskouluttajaan. Elokuvan pääosissa ovat Marion Cotillard ja Matthias Schoenaerts. Elokuva sai kuusi César-palkintoa, muun muassa parhaan naisnäyttelijän (Marion Cotillard) ja parhaan leikkauksen palkinnot. Cotillard oli roolisuorituksestaan ehdokkaana Golden Globen, Baftan ja SAGin saajaksi. == Näyttelijät == ==Palkinnot== Vuoden 2013 César-palkintojen jaossa elokuva sai kuusi palkintoa: * Lupaavin näyttelijä: Matthias Schoenaerts * Paras sovitettu käsikirjoitus: Jacques Audiard, Thomas Bidegain * Paras alkuperäismusiikki: Alexandre Desplat * Paras leikkaus: Juliette Welfling * Paras naisnäyttelijä: Marion Cotillard * Paras ääni: Brigitte Taillandier, Pascal Villard, Jean-Paul Hurie ==Aiheesta muualla== * Viralliset sivut * Luihin ja ytimiin Box Office Mojossa * Luihin ja ytimiin Rotten Tomatoesissa * Luihin ja ytimiin Metacriticissä Luokka:Vuoden 2012 ranskalaiset elokuvat Luokka:Vuoden 2012 belgialaiset elokuvat Luokka:Independent-elokuvat Luokka:Ranskalaiset romanttiset draamaelokuvat Luokka:Novelleihin perustuvat elokuvat Luokka:Amputaatio